Google image Sochi hukumati kechki soat sakkizdan keyin sohilga chiqishni taqiqlab, sohillarning ishlash vaqtini belgilab berdi. bu haqida RIA "Novosti" shahar ma’muriyatining rasmiy saytiga asoslanib xabar berdi. Unga ko‘ra, fuqarolarning xavfsizligini ta’minlash va baxtsiz hodisalarning oldini olish maqsadida shunday qaror qabul qilingan. Shahar ma’muriyatining ma’lum qilishicha, dam oluvchilar ko‘pincha "hushyorlikni yo‘qotishadi va o‘z sog‘liqlari va hattoki hayotlariga juda yengil qarashadi". Fojialarning aksariyati odamlarning sohilga tunda mast holatda kelishlari bilan bog‘liq. Ochiq sohillarda qoidalarga rioya qilinishini xususiy qo‘riqlash korxonasining xodimlari nazorat ostiga olishadi, jismoniy to‘siqlar bo‘lgan sohillar esa ertalabgacha yopib qo‘yiladi.